Rumuniya

Remeniya si yek them andi Mashkarutni Evropa. Si somdasno (membro) ando OTNA le 2004 to bershestar vi ando Evropikano Yekipen katar 1 Pervonay 2007 to bersheste.

 Anav 
O themesko anav avel andar român (rumun) so avel andar romanus, thanutno la Romayako. Po shiridipnaste phendya pes vi rumân vi român. Numa ando 19 shelbersheste, kana barilo o nacionalismo ando akanutno than la Rumuniyako shirdyas te labyarel numa român te inklel mai pashal ko purano anav.

 Puranipen 

Ando phurano vaht, i Rumuniya sas duy may tikne thema, vay tikne-thagarimata. Sako tikno thagaripen sas les yekh baro princo. O may zuralo tiknethagaripen buchholas ol Valahia thay o baro foro si o Bukuresto, hay o aver principaliteto sas i Moldavia thay pesko sherutno foro si o Kishinev.

May dur andi historia, dikhas ke e amperacikane khethanura e Romatar avile thay von sas len marimata e Dachenca kay sas len o thagar Dechebal. O thagar el Italianengo buchholas Trayan.

E Roma avile ande phuva sar Valahia thay Moldavia but bersha pala kodo, ama si but phandlo ki tema e Romanikani Amperaciaki soske e Roma kay avile but bersha pale marimata mashkar e Dechebaloste thay Trayanoste andar o Bizantinoski Amperacia, sas po chhachhipen manusha kathar yekh phurano kotor e Romane Amperaciako.

 Forovipen 

Le zakonurya kerdyoven ando Vakerlin (Parlamento) so si les duy livnya (sobe): o Senato (140 manusha) tay I Livni le Deputatongi (345 manusha). Le manusha andar le duye livnyande alosardyoven yekvar shtar bershende.

O prezidento alosardyovel ekvar panji bershende. Vov thol le Yekto-ministros, so xulayarel o konsilyo le ministrongo te administrarel o them.

 Phuvipen 

I sudutni rig la Rumuniyaki, pashal i Yugoslaviya tay Bulgariya, si i bari len Dunarya. Numa ko sud-esto, Dobrojyate, si perutnimos pi phuv la Bulgariyasa. Andi Dunarya avel vi o Pruto, so si i estikani rig karing i Moldova. E Karpatariya Paxre , ko mashkar le themesko, si len uchimata bareder sar 2500 m (o bareder uchimos, Moldoveanu, si les 2544 m).

 Kidipen 

 Manushanipen 
Palal o sel:
 Rumunurya 89.5%
 Magyarurya 6.6%
 Roma 2.5%
 Ukrainurya 0.3%
 Jermanurya 0.3%
 Italianurya 0.3%
 Rusurya 0.2%
 Turkurya tay Tatarurya 0.2%
 Aver 0.4%

Dikh vi o patrinipen le thanimatengo la Rumuniyake kai beshen but roma.

 Sanskrtipen 

 Dikh vi 
 Thema la sundalake